# Hatékonyabb lehet a szív- és érrendszeri betegségek elleni küzdelem A magyarok szívét védi a Pfizer

*Budapest, 2018. május 22*. – **Lezárult a Pfizer és a Magyar Kardiológusok Társasága Szívalapítványa közös pályázata. A nyertes kardiológiai szakrendelések és ambulanciák összesen 60 WIWE diagnosztikai készüléket és**

**15 táblagépet kapnak a gyógyszercég felajánlásának köszönhetően, a szívritmuszavarok időben történő felismerésének, és a szív- és érrendszeri betegségek visszaszorításának támogatására.**

A Magyar Kardiológusok Társasága Szívalapítványa és a Pfizer Gyógyszerkereskedelmi Kft. még az év elején hirdette meg közös pályázatát a fel nem ismert szívritmuszavarok időben történő felismerésének elősegítésére. A pályázat célja az volt, hogy elősegítse a magyarországi szív- és érrendszeri betegségek visszaszorítását az előforduló szívritmuszavarok időben történő felismerésének támogatásával, csökkentse a hazai stroke megbetegedések számát a hatékony diagnosztika és orvos-beteg kommunikáció segítésével, illetve javítsa a kardiológiai szakrendelők és intézmények eszközellátottságát. Összesen 50 db kardiológiai szakrendelés, illetve szakambulancia nyújtotta be pályázatát, amelyek közül 35-en részesültek a 60 db felajánlott 6060 WIWE diagnosztikai készülékből és a 15 táblagépből.

„A pályázattal megvalósult jelentős hazai eszközfejlesztés életeket menthet, hiszen a WIWE eszköz segítségével idejében felismert pitvarfibrilláció kezelésével súlyos, akár halálos stroke események előzhetők meg. A készülék rendkívül modern, igen jó minőségű valós EKG görbe készítésére és tárolására alkalmas. Kis méreténél fogva

„mindig kéznél lehet” - mondta el a Magyar Kardiológusok Társasága tiszteletbeli elnöke, Prof. Merkely Béla.

„A megelőzés, illetve a bajok idejében történő felismerése életeket menthet. A Pfizer 2016-ban1,5 milliárd forinttal támogatta a hazai betegellátást. Különösen büszkék vagyunk a most lezárult pályázatra, amelynek köszönhetően egy hazai fejlesztés segítheti még szélesebb körben a szívritmuszavarok időben történő felismerését” - mondta el Vereckei Péter, a Magyarországon gyógyszereivel 25 éve jelen lévő Pfizer ügyvezető igazgatója.

A hazai orvostechnológiai innováción alapuló, mindössze névjegykártya méretű WIWE az életkor előrehaladtával növekvő gyakorisággal előforduló, sokszor tünetmentes vagy csak kevés panaszt okozó szívritmuszavar, a pitvarfibrilláció fennállására figyelmeztető mobil EKG készülék, mely alkalmas többek között ezen alattomos és veszélyes ritmuszavar időben történő felderítésére. Elsősorban az ambuláns kardiológiai szakrendelésen megjelenő páciensek előszűrését teszi lehetővé.

A diagnosztikai készülékkel online és offline mérés is végezhető, ezzel ésszerűsítve az orvos-beteg találkozások számát. A mindössze 60 másodpercet igénylő, a beteg által önállóan is végezhető mérés alatt az eszköz az EKG, a pulzus és az oxigénszaturáció valós idejű mérési eredményeit rögzíti és algoritmusa segítségével a szívritmuszavar okozta stroke, hirtelen szívmegállás kockázatára hívja fel a figyelmet.

A Magyar Kardiológusok Társaságáról:

A Magyar Kardiológusok Társasága (MKT) a kardiológia és annak valamely határterületén működő, illetve azokhoz kapcsolódó tudományágakkal foglalkozó magyar tagok önkéntes társulásán alapuló, a kardiológiai szakmai és tudományos munkát koordináló és ösztönző, a hazai, az európai, valamint a világ minden részére kiterjedő nemzetközi kapcsolatok fejlesztését elősegítő társaság. Az MKT célja a szív-érrendszeri betegségek hazai elterjedtségének visszaszorítása, megelőzése, a hatékony gyógykezelés elméletének és gyakorlatának elősegítése, továbbá a kardiológia fejlesztése, a tagok szakmai, klinikai és tudományos ismereteinek bővítése, a tagok tudományos érdekeinek képviselete és védelme.

A Pf ize rrő l:

A Pfizer szakértelmével az 1960-as évektől kezdve, önálló vállalatként pedig 1991 óta van jelen Magyarországon. Gyógyszereink és oltóanyagaink több mint 25 éve megkerülhetetlen szereplői a magyar gyógyszerpiacnak, jelenleg mintegy 80 féle Pfizer-készítmény érhető el hazánkban, több mint 200 különféle kiszerelésben. Büszkék vagyunk arra, hogy 2015-ben 1,2 milliárd forinttal, 2016-ban pedig már 1,5 milliárd forinttal járultunk hozzá a magyar egészségügy működéséhez, ahhoz, hogy a hazai betegek is részesülhessenek a világban ma legkorszerűbbnek számító terápiás eljárásokban. A világ egyik legnagyobb klinikai vizsgálati szponzoraként különösen fontosnak tartjuk, hogy a vállalat globális kutatásainak egy része Magyarországon, a hazai szakemberek közreműködésével valósuljon meg. Több mint 200 hazai klinikai

vizsgálati helyszínen több tucat vizsgálatot folytatnak a magyar szakemberek, ezzel a Pfizer a hazai klinikai kutatások egyik kiemelt partnere. Ennek köszönhetően mára már ezer feletti azon betegek száma, akik részt vesznek a több száz szakember vezetésével zajló hazai klinikai vizsgálatainkban.